**ОБЩИНСКИ СЪВЕТ-ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

 **ПРЕДСЕДАТЕЛ ОбС – тел.: 04331/ 22-60, 27-27**

ФАКС 04331/ 2887, e-mail: obs\_gurkovo@mail.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.01.2017 – 30.06.2017 година от Мандат 2015 – 2019 г.**

**Уважаеми колеги – общински съветници,**

**Уважаеми господин Кмет,**

**Дами и господа,**

 Настоящият отчет e изготвен и се внася в изпълнение на изискванията на чл.27, ал.6 от Закона за местното самоуправление и местната администрация и чл.110 от Правилника за организация и дейността на Общински съвет – Гурково, неговите комисии и взаимодействието му с общинската администрация.

 За времето от 01.01.2017 – 30.06.2017 г. не бяха направени промени в състава на Общински съвет, постоянните комисии към него и Председателския съвет.

 През отчетния период Председателският съвет при ОбС – Гурково проведе 6заседания, свързани с определянето на дневния ред на предстоящи заседания на Общински съвет – Гурково.

Общинският съвет от 01.01.2017 до 30.06.2017 г. проведе общо 7 заседания – едно тържествено и шест редовни.

 Работата на Общинския съвет се осъществява съгласно предварително обявения план за провеждане на заседанията, като нито едно от проведените заседания не е отложено поради липса на кворум или други организационни или политически причини. Всички заседания на Общинския съвет са проведени открито, като на тях бе осигурена възможност гражданите да участват в работата на съвета.

 За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината (www.obshtina-gurkovo.com), от обява на информационното табло в сградата на общинската администрация и обяви, поставени на видни места в град Гурково и населените места.

 Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

 В периода 01.01.2017 г. – 30.06.2017 г. в деловодството на ОбС са постъпили от граждани едно заявление и едно искане, а от общински съветник са постъпили 4 заявления.

 В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси към общинските съветници и Кмета на Общината.

В тази точка се поставиха 7 устни питания за: регистрацията на каруците в с. Паничерево; че на пътя Паничерево – Едрево половината от изсечените клони са на пътя, а другата половина в блока с посеви; ремонт на тоалетните в НЧ“Войвода Генчо Къргов -1920“ гр. Гурково; спазване на Правилника за организацията и дейността на ОбС – Гурково; за броя на конете на територията на Общината; задълженията на техническите сътрудници в Общината; да се направи разяснителна кампания по пожарната безопасност.

 **Други въпроси поставени за обсъждане на заседанията на ОбС – Гурково са:** писмо вх. № 21/ 24.01.2017 г. от Кмета на с. Конаре с искане да се направи обективен анализ на зимната обстановка по пътищата и се прави предложение за работна среща за предлагане на адекватни мероприятия; предложение от общински съветник за предаване онлайн на заседанията на Общински съвет – Гурково; питане от общински съветник за непочистени от снега тротоари в с. Паничерево; предложение от общински съветник към Кмета на Общината за изготвяне на проекти за внасяне в Предприятието за управление на дейностите по опазване на околната среда /ПУДООС/; информация от Председателя на ОбС – Гурково за изпратени писма до служебния министър на вътрешните работи и служебния министър на регионалното развитие и благоустройството относно критичното състояние на път II-55 в границите на гр.Гурково; изказване от общински съветник за замърсяването с отпадъци на покрайнините на с. Паничерево; информация на Председателя на ОбС – Гурково за писмо от Кмета на с. Конаре относно отглеждане на селскостопански животни съгласно Наредбата за отглеждане на животни на територията на Община Гурково; предложение от Кмета на с.Конаре относно ползване на бившото училище в с. Конаре; питане от Председателя на ОбС – Гурково към общинските съветници за публикуване решенията на ОбС – Гурково във в. „Родолюбие“; питане от Председателя на ОбС – Гурково към общинските съветници за провеждане на тържествена сесия на ОбС – Гурково; питания от общински съветник към Кмета на Общината относно напояването в Гурково и събирането на пластмасовите отпадъци; информация от Кмета на Общината относно санирането на жилищни сгради; информация от Кмета на Общината за предложение на фирма относно Дома за стари хора в Гурково; справка с вх.№ ОС – 121/18.05.2017 г. за състоянието на предоставените под наем/аренда земеделски земи по сключени Договори за периода 2010 – 2015 година; писмо от фирма „РОНЕТ 2017“ ЕООД с предложение за съвместна дейност; предложение от общински съветник към Кмета на с. Паничерево - да се окоси тревата в детската градина в с. Паничерево; изказване на общински съветник за възможността да се отделят средства за закупуване на качествен ксерокс за кметството в с. Паничерево и да се подобри уличното осветление в селото; изказване на благодарност от общински съветник за добрата организация на фестивала „Балкана пее и разказва“.

По въпросите бе взето отношение от Кмета на Община Гурково и общински съветници.

 Председателят на ОбС – Гурково изпрати писма с изх. № 29/06.02.2017 г. до г-н Пламен Узунов – служебен министър на вътрешните работи и г-н Спас Попниколов – служебен министър на регионалното развитие и благоустройството относно критичното състояние на път II-55 / Дебелец – Гурково - Нова Загора - Свиленград в границите на гр.Гурково (от км 57+000 до км 59+000 ) с приложен диск със снимки. Получен бе отговор от Министъра на регионалното развитие и благоустройството, съгласно изискано становище от Агенция „Пътна инфраструктура“, че участъкът от републикански път ІІ – 55 от км 57+000 до км. 59+300 ще бъде включен в програмата за проектиране през 2018 г. за изработване на технически проект за основен ремонт.

На 24.05.2017 г. в Младежки клуб – Гурково се състоя Тържествено заседание на Общински съвет, посветено на честването на 24 май – Деня на българската просвета и култура и на славянската писменост.

На заседанието, по решение № 233/26.01.2017 г. на ОбС – Гурково, бе удостоен със звание „Почетен гражданин на град Гурково и общината” Иван Иванов Цонев – роден 12.09.1931 г. в гр. Гурково, за неговите изключителни заслуги в областта на българската кинематография и документалистика и принос в развитието на културния живот на град Гурково и общината.

На г-жа Веска Колева Мечева – дългогодишен учител, по решение № 264/27.04.2017 г. на ОбС – Гурково бе присъдена награда „24 май – Ден на българската просвета и култура и на славянската писменост” за нейния принос за издигане обществения престиж на учителската професия и доказани високи професионални умения като преподавател и възпитател на младото поколение.

По инициатива на Председателя на ОбС – Гурково се проведоха:

- среща на 12.06.2017 г. в залата на ОбС – Гурково между общински съветници, представители на Общинска администрация и пълномощници на фирма „РОНЕТ 2017“ ЕООД гр. Българово. Представителите на фирмата запознаха присъстващите с предложение за съвместна дейност и участие в смесено дружество за предоставяне на социални услуги, като се ползва сградата на Дома за стари хора в град Гурково и с вижданията си за бъдещи съвместни действия с Община Гурково;

- работна среща на 26.06.2017 г. в залата на ОбС – Гурково с участието на общински съветници, представители на общинската администрация и юристи за предварително обсъждане на състава и ръководството на временна комисия към Общински съвет - Гурково за преглед и актуализация на действащите на територията на Община Гурково наредби /подзаконови нормативни актове/.

 Има 2 предложения, оттеглени от вносителя :

* Предложение на Кмета на Общината с вх.№ ОС– 73 /21.03.2017г. –

управление на недвижими имоти – отдаване под наем на части от имоти – публична общинска собственост;

- Предложение на Кмета на Общината с вх. № ОС – 115 / 18.05.2017 г. – договор за отдаване под наем на земеделска земя – частна общинска собственост, № 374 от 04.06.2014 г.

 **І.** По внесени материали от:

 - Кмет на Община – 66 предложения, 2 доклада и 1 докладна записка;

 - Председател ОбС – 8 предложения;

 **са приети 77 решения.**

От тях:

**1**.Неприети са :

- Предложение на Кмета на Общината с вх. № ОС – 90 / 18.04.2017 г. –

разпореждане с недвижими имоти – частна общинска собственост – продажба на поземлени имоти с идентификатори 18157.91.507 и 18157.91.508 по кадастралната карта на гр.Гурково;

* Предложението на Кмета на Община Гурково с вх. № ОС – 147 /

20.06.2017 г. – приемане на решение за създаване на гражданско дружество по смисъла на чл.357-364 от Закона за задълженията и договорите /ЗЗД/ с „Ронет 2017” ЕООД с ЕИК 204487707 със седалище и адрес на управление гр. Българово, обл. Бургас, ул. „Девети септември” №31, за съвместно стопанисване на недвижими имоти – общинска собственост, с идентификатори 18157.501.492, 18157.501.492.1 и 18157.501.492.2, с общо предназначение „Дом за стари хора”.

 **2.** С решение № 225/26.01.2017 г. е отменена на Наредбата за управление на общинските пътища на територията на община Гурково.

**3.** За отчетния период няма върнати за ново обсъждане или оспорени решения от Областния управител на Област Стара Загора

**4.** Няма процедури на оспорване на решения на ОбС – Гурково от Кмета на Общината.

 **ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |
| --- |
| **ИНФОРМАЦИЯ****ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО****ЗА ПЕРИОДА 01.01.2017 – 30.06.2017 ГОДИНА** |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
| 1.1  | ***Приемане на нови наредби, програми, стратегии, планове, правилници и правила -******12 бр:****-* Годишна програма за управление и разпореждане с имотите - общинска собственост през 2017 г.;*-* Общински план за младежта за 2017 година;- Годишен план за развитие на социалните услуги в Община Гурково през 2018 година;- Общински план за действие за интегриране на ромите и гражданите в уязвимо социално – икономическо положение в община Гурково за 2017 – 2020 г.;- План за работата на Обществения съвет за упражняване на обществен контрол при осъществяване на дейностите по социално подпомагане в Община Гурково за 2017 г.;- Общинска програма за закрила на детето на Община Гурково за 2017 година;- Годишен план за паша за 2017 г.;- Програма за развитие на туризма в Община Гурково за 2017г.;- Тематичен план за дейността на Общински съвет – Гурково за периода ЮЛИ - ДЕКЕМВРИ 2017 г.;- Програма за насърчаване на използването на възобновяеми енергийни източници за периода 2016 - 2020 година; - Общинска програма за енергийна ефективност за периода 2016–2020г.;- Програма за овладяване на популацията на безстопанствените кучета на територията на община Гурково 2017 - 2020 година. |
| 1.2 | ***Актуализация на съществуващата нормативна база*** *–* ***2 бр.:***- Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково;- Наредба за изменение и допълнение на Наредба за условията и реда за записване, отписване и преместване на деца в общинските детски градини на територията на община Гурково. |
| **2.** | ***Решения, свързани с бюджета и финансите на общината 7 бр.:***- одобряване на план-сметката за планираните постъпления и разходвани средства от такса битови отпадъци за сметосъбиране, сметоизвозване, обезвреждане на битовите отпадъци в депа или други съоръжения, чистота на териториите за обществено ползване на територията на Община Гурково за 2017 г.;- приемане на Бюджет 2017 г. на Община Гурково;- одобряване на бюджетна прогноза за периода 2018 – 2020 г. на постъпленията от местни приходи на разходите за местни дейности на Община Гурково;- отчет за изпълнението на бюджета на Община Гурково за 2016 г.;- информация за актуализациите и разпределението на промените по бюджета на Община Гурково за първото тримесечие на 2017 г.;- предоставяне на временен безлихвен заем от бюджета на община Гурково в Сметка за европейски средства /СЕС/ **(2 бр.).** |
| **3.** | ***Решения на Общински съвет, свързани с разпореждане и управление на общинската собственост - 21 бр.*** **-** прекратяване на процедура за предоставяне на концесия за услуга на обект от обществен интерес: Микроязовир – публична общинска собственост, с.Паничерево, общ. Гурково;- предоставяне под аренда на поземлени имоти – частна общинска собственост **(6 бр.).**– предоставяне под наем на недвижим имот; - отдаване под наем на поземлен имот **(2 бр.)**;- учредяване право на ползване на поземлен имот; - учредяване право на строеж за гаражи; - управление на недвижими имоти – отдаване под наем на части от имоти – публична общинска собственост.- продажба на поземлени имоти **(4 бр. – 1 бр. решение не е прието).**- предоставяне под наем на общинско ведомствено жилище, - продължаване срока на договор за наем, сключен за срок по-кратък от 10 години.– утвърждаване списък на общинските жилища по брой, предназначение и местонахождение.– утвърждаване списък на общинските гаражи по брой, предназначение и местонахождение.  |
| **4**. | ***Решения, свързани с подробни устройствени планове и право за прокарване - 8 бр.*** |
| **5.** | ***Решения,свързани с приемане на отчети,информации и доклади- 25 бр.*** |
| 5.1 | ***Отчети – 21 бр.***- Отчет за състоянието на общинския дълг за периода 01.01.2016 – 31.12.2016 г. в Община Гурково;- Отчет за дейността на Общински съвет – Гурково и на неговите комисии за периода 01.07.2016 – 31.12.2016 година;- Отчет за изпълнението на Програмата за управление и развитие на Община Гурково през мандат 2015-2019 г. за периода 01.01.2016 г. - 31.12.2016 г.;- Отчет за изпълнение на годишната програма за управление и разпореждане с имотите – общинска собственост за 2016 година;- Отчет за изпълнение на Решенията на Общински съвет – Гурково за периода 01.07.2016 г. – 31.12.2016 г.;- Отчет за дейността на Местната комисия за борба срещу противообществените прояви на малолетните и непълнолетните – общ. Гурково през 2016 г.;- Отчет на Общински план за младежта за 2016 г.; - Отчет на годишния план за развитие на социалните услуги през 2016 г. по изпълнение на Общинската стратегия за развитие на социалните услуги в Община Гурково за 2011 – 2016 г.;- Отчет на годишния план за интегриране на ромите за 2016г.; - Отчет за работата на Обществения съвет за упражняване на обществен контрол при осъществяване на дейностите по социално подпомагане в Община Гурково за 2016 г. - Отчет за изпълнение на Общинската програма за закрила на детето в Община Гурково за 2016 г.- Отчети за дейността и основните проблеми на кметовете и кметските наместници по населените места за 2016 г. **(4 бр).**- Отчети за осъществените дейности през 2016 г. и за изразходваните средства – държавна субсидия през 2016 г. от читалищата на територията на община Гурково. **(3 бр).**- Отчет на Програмата за развитие на туризма в Община Гурково за 2016г. - Отчет на Програма за развитие на физическото възпитание и спорт в община Гурково за 2016 г.- Отчет за изпълнените мерки, заложени в оперативния план за действие на “Общинска програма за управление на дейностите по отпадъците на Община Гурково за периода 2010-2020 г.” за 2016 год. |
| 5.2 | ***Информации – 2 бр.***– Информация за извършената работа по снегопочистването и зимното поддържане на общинската пътна мрежа през сезон 2016/2017 г.;– Информация за състоянието на предоставените под наем/аренда земеделски земи по сключени договори за периода 2010 -2015 год. |
| 5.3 | ***Доклади - 2 бр.******-*** Годишен доклад за наблюдение на изпълнението на Общинския план за развитие 2014-2020 г. на Община Гурково за 2016 година;***-*** Доклад от Междинна оценка на Общински план за развитие на Община Гурково 2014-2020 г.  |
| **6.** | ***Решения в сферата на образованието и културата - 3 бр.***– удостояване със звание „Почетен гражданин на град Гурково и общината”; – присъждане на награда на Община Гурково; - анализ на потребностите от подкрепа за личностното развитие на децата и учениците в община Гурково. |
| **7.** | ***Решения, свързани с избор на представители – 2 бр.***- определяне на заместник – представител на Община Гурково в Асоциация по ВиК – Стара Загора и определяне на позиция за гласуване на Кмета на Община Гурково на Извънредното заседание на Общото събрание на Асоциация по ВиК;– определяне на представител на Община Гурково, в качеството й на акционер в Общото събрание на акционерите на Университетска болница за активно лечение проф. Д-р Стоян Киркович АД и определяне на становището на Община Гурково по проекто-решенията по дневния ред.  |
| **8.** | ***Други решения :******-***управление и опазване на горски територии – общинска собственост;- анализ за състоянието на престъпността в обслужваната от Участък – Гурково територия и дейността на полицейските служители за 2016 г.;- актуализиране състава на Обществения съвет за упражняване на обществен контрол при осъществяване на дейностите по социално подпомагане при Община Гурково;  - предоставяне на общински пасища, мери и ливади на земеделски стопани животновъди за общо и индивидуално ползване и приемане на годишния план за паша;- допълнение на Решение № 175 от 29.09.2016 г. прието с Протокол № 13 от 29.09.2016 г. на Общински съвет- Гурково във връзка с кандидатстване на Община Гурково по Програма за развитие на селските райони за периода 2014-2020 г., Мярка 7 „Основни услуги и обновяване на селата в селските райони”, подмярка 7,2 „Инвестиции в създаването, подобряването или разширяването на всички видове малка по мащаби инфраструктура”;– определяне на минимални и максимални цени за таксиметров превоз на пътници за един километър пробег по съответна тарифа , валидни на територията на Община Гурково;*-* приемане тематичен план за дейността на Общински съвет – Гурково за периода ЮЛИ - ДЕКЕМВРИ 2017 г. |

 Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията й по осъществяване на общ надзор за законосъобразност на административните актове.

 Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

 Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

Основна част от своята работа по внесените предложения и проектите за решения общинските съветници извършват в постоянните комисии. Там подробно се разглеждаха всички материали, изясняваха се много проблеми, комисиите излизаха със свои предложения пред общинския съвет. Основните дискусии по същество между общинските съветници и експертите от администрация се случват на заседанията в различните комисии.

Проведени са 1 съвместно и 24 отделни заседания на постоянните комисии, на които бяха приети 89 становища във връзка със заседанията на ОбС. От тях са приети:

 Комисия по бюджет, финанси, инфраструктура, европейски фондове, национални и регионални програми, териториално развитие и общинска собственост **-**  **25**  бр. становища;

 Комисия по образование, култура, туризъм, спорт, здравеопазване, социални дейности и вероизповедание - **17**  бр. становища;

 Комисия по земеделие, горско стопанство и опазване на околната среда - **23** бр. становища;

 Комисия по обществен ред, законност, местно самоуправление, контрол на решенията на общинският съвет и работа с неправителствени организации **– 24** бр. становища.

 Към Общински съвет – Гурково работи и постоянно действаща комисия за предотвратяване и установяване на конфликт на интереси, която не е провеждала заседания, поради липса на материали от това естество. Подадените декларации, свързани със закона за предотвратяване и установяване на конфликт на интереси се публикуват на сайта на Община Гурково.

 През разглеждания отчетен период Общинският съвет – Гурково е страна по следните администранивни дела:

 - ответник по адм. дело № 490/2016 г. по описа на Административен съд – Стара Загора във връзка с жалба от Сдружение с нестопанска цел „Български правозащитен алианс“ гр.Пловдив срещу Наредбата за управление на общинските пътища в Община Гурково. С протокол от 04.05.2017 г. съдът прие за доказателство Решение № 225/26.01.2017 г. на ОбС – Гурково за отмяна на Наредбата за управление на общинските пътища в Община Гурково, остави без разглеждане жалбата и прекрати производството по адм. дело № 490/2016 г.

- ответник по адм. дело № 460/2016 г. по описа на Административен съд – Стара Загора във връзка с жалба от общински съветник срещу Общински съвет – Гурково относно Решение № 168/29.09.2016 г. на ОбС – Гурково, взето на заседание, проведено на 29.09.2016 г., с което се променят текстовете на чл.21,ал.2, т.2; чл.21,ал.2,т.3; чл.53,ал.2 и ал.3; чл.67ал.1; чл.69,ал.1; чл.94,ал.1 и ал.2; чл.64 от Правилника за организацията и дейността на Общински съвет – Гурково, неговите комисии и взаимодействието му с общинската администрация. С Определение № 303/17.11.2016 г. Административен съд – Стара Загора оставя без разглеждане жалбата като недопустима. Определението е обжалвано пред Върховен административен съд – гр. София.

 - ответник по адм. дело № 125/2017 г. по описа на Административен съд – Стара Загора във връзка с предложение и протест на прокурор при Окръжна прокуратура – Стара Загора, за оспорване на отделни разпоредби на подзаконов нормативен акт - чл.15 б “а“ и чл.27 в частта „при нередовно плащане на таксата в определен срок“ от Наредбата за записването, отписването и преместването на деца в общинските детски градини на територията на Община Гурково.

 С Решение № 278/31.05.2017 г. по Протокол № 22 на Общински съвет – Гурково е приета Наредба за изменение и допълнение на Наредба за условията и реда за записване, отписване и преместване на деца в общинските детски градини на територията на общинаГурково, което е внесено в Административен съд – Стара Загора. Заседанието по адм. дело № 125/2017 г. бе насрочено за 12.07.2017 г.

- ответник по адм. дело № 281/2017 г. по описа на Административен съд – Стара Загора във връзка с протест на прокурор при Окръжна прокуратура – Стара Загора против разпоредба на подзаконов нормативен акт – чл.10, ал.1, т.5 от Наредба за рекламната дейност на територията на Община Гурково, приета с Решение № 215/15.03.2002 г., изменена и допълнена с Решение №246/04.07.2006 г. на ОбС - Гурково. Делото е насрочено за 12.10.2017 г.

**Уважаеми общински съветници,**

**Уважаеми господин Кмет,**

**Дами и господа,**

Оценката за нашата работа ще бъде дадена от гражданите на Община Гурково. Надявам се тя да бъде положителна, да продължаваме да полагаме усилия и да отговаряме на техните очаквания.

         Завършвам отчета с благодарност за съвместните действия и подкрепата, които получавам от колегите общински съветници, общинската администрация и гражданите на Общината.

         Уверен съм, че всички заедно работим и ще продължим да работим за превръщане на Община Гурково в преодоляваща предизвикателствата на времето среда, притегателно място за живот, реализация на трудовия пазар и развитие на активен културен и социален живот.

 **инж. НЕЙКО НЕЙКОВ:/п/**

 **ПРЕДСЕДАТЕЛ НА ОБЩИНСКИ СЪВЕТ - ГУРКОВО**

18.07.2017 г.

гр. Гурково